Anque o caso d'os animals ye o más conoixiu de diferenciación entre sexos, tamién se troba dimorfismo sexual en belatros organismos. Por eixemplo, qualques especies de plantas, fongos y algas diatomeas (entre belatros) producen gametos masculins y femenins. D'entre as plantas, quan os gametos femenins y os masculins os produz o mesmo exemplar (piet), se diz que se tracta d'una especie monoica. Por contra, quan i ha pietz que producen exclusivament gametos femenins y atros que es producen exclusivament masculins, se tracta d'una planta dioica. En iste zaguer caso, s'accepta que se le diga a uns exemplars «fembras» y a os atros «masclos».